《抵北新桥》
宋代·董嗣杲

指出飞梁是北新，羁怀冰释返吾真。
归逢乡井心才稳，羞对湖山迹已陈。
彻钥要芟三径草，怀人空睨一汀苹。
满头残发凝霜腻，达旦梳云却爱频。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。